**R O M Â N I A**

**JUDEȚUL HUNEDOARA**

**CONSILIUL LOCAL AL ORAȘULUI**

**S I M E R I A**

**Proiect 148/2023**

**H O T Ă R Â R E A NR. /2023**

**privind aprobarea rețelei școlare a unităților de învățământ de pe raza**

**administrativ-teritorială a Orașului Simeria, pentru anul școlar 2024-2025**

Consiliul local al orașului Simeria, județul Hunedoara, întrunit în ședință ordinară pentru data de – februarie 2024;

Examinând propunerile cuprinse în Referatul de aprobare al domnului Bedea Iulius-Gelu, primarul orașului Simeria înregistrat sub nr.18.129 din 14.12.2023 cu privire la aprobarea rețelei școlare a unităților de învățământ preuniversitare de stat de pe raza administrativ-teritorială a orașului Simeria, pentru anul școlar 2024-2025;

Ținând cont atât de adresa nr.4.911 din 23.11.2023, înregistrată la Primăria orașului Simeria sub nr.17.224 din 24.11.2023, prin care Inspectoratul Școlar Județean Hunedoara solicită ca până la data de 13 decembrie 2023 să se comunice proiectul de hotărâre cuprinzând propunerile cu privire la organizarea rețelei școlare de pe raza administrativ-teritorială a orașului Simeria pentru anul școlar 2024-2025, cât și de adresa nr.5.084 din 13.12.2023, înregistrată la Primăria orașului Simeria sub nr.18.078 din 13.12.2023, prin care Liceul Tehnologic de Transport Feroviar ,,Anghel Saligny” Simeria ne aduce la cunoștință componența rețelei școlare de pe raza administrativă a orașului Simeria pentru anul școlar 2024-2025;

În temeiul dispozițiilor, art.16, alin.6 din Legea învățământului preuniversitar nr.198/2023, ale art.7 din Legea nr.52/2003 privind transparența decizională în administrația publică, republicată, precum și ale art.129, alin.2, lit.,,d'' și alin.7 , lit,,a”, ale art.139, alin.1 și ale art.196 alin.1 lit. ’’a’’ din O.U.G. nr.57/2019 privind Codul administrativ, cu modificările și completările ulterioare;

H O T Ă R Ă Ș T E :

**Art.1** – Se aprobă rețeaua școlară a unităților de învățământ de pe raza administrativ-teritorială a orașului Simeria, pentru anul școlar 2023-2024, care va fi alcătuită din următoarele unități:

|  |  |
| --- | --- |
| **Unitatea cu personalitate juridică** | **Structură școlară fără personalitate juridică** |
| Liceul Tehnologic de Transport Feroviar ,,Anghel Saligny'' Simeria | Școala Gimnazială ,,Sigismund Toduță'' Simeria  Grădinița cu Program Normal nr.1 Simeria  Grădinița cu Program Normal ,,Căsuța Piticilor'' Simeria  Grădinița cu Program Prelungit nr.1 Simeria  Grădinița cu Program Normal Bârcea Mare  Grădinița cu Program Normal Sântandrei |

**-2-**

**Art.2** – Cu ducerea la îndeplinire a prezentei hotărâri se însărcinează Liceul Tehnologic de Transport Feroviar ,,Anghel Saligny” Simeria, Direcția Economică și Serviciul Investiții, Achiziții Publice, Administrare patrimoniu, Cadastru ale aparatului de specialitate al Primarului Orașului Simeria.

**Art.3 –** Prezenta hotărâre poate fi atacată conform procedurii și termenelor prevăzute de Legea contenciosului administrativ nr.554/2004, cu modificările și completările ulterioare, la Tribunalul Hunedoara, Secția Contencios Administrativ.

**Art.4** - Prezenta hotărâre se comunică Primarului orașului Simeria, Direcției Economice a aparatului de specialitate al Primarului orașului Simeria, Liceului T.T.F. ,,Anghel Saligny'' Simeria, Inspectoratului Școlar Județean Hunedoara și Instituției Prefectului Județului Hunedoara.

Simeria, 14 decembrie 2023

INIȚIATOR,

PRIMAR,

BEDEA IULIUS-GELU

Avizat,

SECRETAR GENERAL,

jr. Nicolae-Adrian Todor

**R O M Â N I A**

**JUDEȚUL HUNEDOARA**

**PRIMĂRIA ORAȘULUI**

**S I M E R I A**

**Nr. 18.129 din 14.12.2023**

**R E F E R A T D E A P R O B A R E**

Prin adresa nr.4.911 din 23.11.2023, înregistrată la Primăria orașului Simeria sub nr.17.224 din 24.11.2023, Inspectoratul Școlar Județean Hunedoara solicită ca până la data de 13 decembrie 2023 să se comunice proiectul de hotărâre cuprinzând propunerile cu privire la organizarea rețelei școlare de pe raza administrativ-teritorială a orașului Simeria pentru anul școlar 2024-2025, în vederea fundamentării proiectului planului de școlarizare.

Ținând cont de aceasta, executivul a solicitat Liceului Tehnologic de Transport Feroviar ,,Anghel Saligny” Simeria opinia cu privire la structura rețelei școlare din orașul Simeria, primind confirmarea menținerii acesteia în forma pe care a avut-o în anul școlar 2023-2024, prin adresa nr. 5.084 din 13.12.2023, înregistrată la Primăria orașului Simeria sub nr.18.078 din 13.12.2022.

Așa cum rezultă din prevederile art.16, alin.6 din Legea învățământului preuniversitar nr.198/2023, pentru asigurarea accesului egal la educație și formare profesională, autoritățile administrației publice locale, în baza avizului conform al D.J.I.P./D.M.B.I.P., aprobă organizarea, funcționarea și, după caz, desființarea unor structuri ale unității de învățământ, fără personalitate juridică.

Constatând necesitatea obținerii avizului conform pentru organizarea rețelei școlare pentru anul 2024-2025, executivul a inițiat proiectul de hotărâre privind aprobarea rețelei școlare a unităților de învățământ de pe raza administrativ-teritorială a orașului Simeria, în forma în care aceasta funcționează în anul școlar 2023-2024, având ca unitate cu personalitate juridică Liceul Tehnologic de Transport Feroviar ,,Anghel Saligny'' Simeria, care are arondate următoarele structuri școlare fără personalitate juridică:

* Școala Gimnazială ,,Sigismund Toduță'' Simeria
* Grădinița cu Program Normal nr.1 Simeria
* Grădinița cu Program Normal ,,Căsuța Piticilor'' Simeria
* Grădinița cu Program Prelungit nr.1 Simeria
* Grădinița cu Program Normal Bârcea Mare
* Grădinița cu Program Normal Sântandrei

În consecință supun dezbaterii și adoptării de către Consiliul local al orașului Simeria proiectul de hotărâre privind aprobarea rețelei școlare a unităților de învățământ de pe raza administrativ-teritorială a orașului Simeria, pentru anul școlar 2023-2024.

PRIMAR,

BEDEA IULIUS-GELU